Vicze János Sport Közalapítvány

Bátaszék

**Beszámoló a 2015. évi tevékenységről**

2015-ben két kuratóriumi ülést tartottunk:

Az elsőn értékeltük a 2014-es esztendőt, megbeszéltük a 2015-ös feladatokat különös tekintettel az önkormányzati pályázatra és a II. Géza Gimnázium javaslatára Egle Károly Kendének ítéltük a „Bátaszék város jó tanuló jó sportolója” díjat középiskolás kategóriában. A díjat a ballagási ünnepségen Rudolf László kuratóriumi elnök adta át.

Az általános iskola tavaly nem tudott megfelelő tanulót javasolni a „Bátaszék város jó tanuló jó sportolója” díj általános iskolás kategóriában, ezért azt tavaly nem adtuk ki.

Nyáron egy rendkívüli ülést tartottunk, ahol Faidt József testnevelő tanár kérésére 60 ezer forinttal támogattuk az országos diákolimpia döntőjébe jutott felsős labdarúgó csapatot, hogy el tudjanak utazni Debrecenbe, mert a KLIK nem támogatta utazásukat. Ekkor már megkaptuk az önkormányzati pályázaton nyert 60 ezer forintot, mellyel a Kölyök Kupa, Suli Kupa és Kalász Kupa megrendezését támogattuk volna. Így egy soron kívüli kérelmet nyújtottunk be az önkormányzathoz, ahol ismét kértünk 60 ezer forintot az iskolai kupákra, valamint 55 ezer forintot nagyméretű sakk-készlet vásárlásához az óvoda számára.

Decemberben elkezdődött és 2016-ra is áthúzódott Bátaszék sporttörténete II. kötet (1951-1973) nyomdai előkészítése. Korábban az alapítvány által kiadott könyvek nyomdai előkészítését a szövegbeviteltől egészen a tördelésig jómagam végeztem ingyen és bérmentve. Megnövekedett elfoglaltságom miatt ezt a munkát most nem tudtam elvállalni, azzal az Underground Kiadót bíztuk meg, ahol a könyv meg fog jelenni várhatóan 2016 végén.

Alapítványunk a két ülésen összesen négy határozatot hozott.

Az alapítvány pénzügyi helyzete — támogatóinak köszönhetően — kiegyensúlyozott, fedezetet biztosít a tervezett feladatok megvalósítására.

Bátaszék, 2016. április 7.

Rudolf László kuratóriumi elnök